વિઠ્ઠલ રાદડિયાની ઇમેજ ગુજરાત અને કેન્દ્રના રાજકારણમાં હંમેશાં માથાભારે નેતાની રહી છે. કૉન્ગ્રેસના નેતા શંકરસિંહ વાઘેલાથી માંડીને દેશના વડા પ્રધાન નરેન્દ્ર મોદી સાથે અંગત સંબંધ અને ઘરોબો ધરાવતા વિઠ્ઠલભાઈ ૩૪ દિવસ ડૉ. ગાયની હૉસ્પિટલમાં રહ્યા. સામાન્ય દાઢના દુખાવાના ચેકિંગ માટે ડૉક્ટર પાસે ગયેલા વિઠ્ઠલભાઈને કૅન્સર ડિટેક્ટ થયું હતું. કૅન્સરની પહેલી સર્જરી તેમણે બ્રીચ કૅન્ડીમાં કરાવી હતી, પણ ૮ મહિના પછી ફરીથી કૅન્સરના રિપોર્ટ પૉઝિટિવ આવતાં તેમણે અમેરિકામાં આ સર્જરી કરાવી હતી.